| Triópsidos*Triopsidae* |
| --- |
| *Triops longicaudatus* |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | Crustacea |
| Clase: | Branchiopoda |
| Orde: | Notostraca |
| Familia: | **Triopsidae**Keilhack, 1909 |

 |
| Xéneros |
| *Véxase o texto* |

A dos **triópsidos** (*Triopsidae*) é unha familia de crustáceos da
clase dos branquiópodos, a única comprendida na orde dos notostráceos. As súas especies coñécense como  **camaróns cágado**.

Taxonomía
---------

### Descrición

A familia foi descrita en 1909 polo xeólogo alemán Konrad Keilhack, nun traballo publicado en *Brauer's Süsswasserf. Deutschl.* **10**: 7.

### Etimoloxía

O nome *Triopsidae* está formado pola adición ao nome do seu xénero tipo, *Triops*, o sufixo do latín científico -*ĭdae*, propio dos nomes das familias de animais.

### Xéneros

A familia comprende tan só dous xéneros:

* *Lepidurus* Leach, 1819
* *Triops* Schrank, 1803

Características
---------------

Ambos os dous xéneros considéranse fósiles viventes, xa que existen formas similares desde o Devoniano. 
O corpo está formado por tres tagmas: céfalon, tórax e pleon; os dous primeiros e parte do pleon están cubertos por unha casca dorsal, ancha e plana, en forma de escudo, que oculta a cabeza. Esta casca fainos inconfundíbeis e recordan un pouco aos cangrexos de ferradura (orde dos xifosuros, da clase dos merostomados), animais mariños de moito maior tamaño.

Teñen un par de ollos copostos, sésiles, e mais un naupliano. O abdome é longo, parece segmentado e leva numerosos pares de patas aplanadas. O tórax consta de 11 segmentos, cada un cun par de apéndices (toracópodos) de tipo filopodial, é dicir, aplanados, foliáceos e lobulados. O pleon consta de 13 a 33 segmentos, con 29 a 52 pares de apéndices (pleópodos), de estrutura similar aos toracópodos. O telson posúee un par de cercos anelados moi longos. 

A plasticidade fenotípica entre os taxons dificulta a identificación a nivel de especie, e vese agravada aínda máis pola variación no modo de reprodución. 

Son omnívoros que viven no fondo de pozas temporais e lagos pouco profundos.

Notas
-----

1. 1 2 3  Triopsidae Keilhack, 1909 no WoRMS. Consultado o 4 de marzo de 2022.
2. ↑  Triopsidae no GBIF. Consultado o 4 de marzo de 2022.
3. ↑  Denton Belk (2007): "Branchiopoda". En Sol Felty Light & James T. Carlton. *The Light and Smith Manual: Intertidal Invertebrates from Central California to Oregon* (4th ed.). Oakland, California: University of California Press. ISBN 978-0-5202-3939-5, pp. 414–417.
4. ↑  García de Lomas & Jordi Sala 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Triópsidos*** |

|  |  |
| --- | --- |
|  | Wikispecies posúe unha páxina sobre:  ***Triópsidos*** |

### Bibliografía

* Fryer, G. (1988): "Studies on the functional morphology and biology of the Notostraca (Crustacea: Branchiopoda). *Philosophical Transactions of the Royal Society London* Series B **321**: 27–124.
* García de Lomas, Juan e Jordi Sala, Miguel Alonso (2015): "Clase Branchiopoda, Orden Notostraca". *Revista IDE@ - SEA', **71**: 1–10. Ver en liña.*
* Longhurst, Alan L. (1955): "A review of the Notostraca". *Bulletin of the British Museum (Natural History)* Zoological Series **3** (1): 3–57.
* Martin, J. W. & G.E. Davis (2001): *An Updated Classification of the Recent Crustacea*.

|  |  |
| --- | --- |
| Identificadores taxonómicos | 
* ADW: Triopsidae
* BugGuide: 350355
* Dyntaxa: 2001384
* EOL: 6926
* FE: 14760
* FE-New: ID
* Fossilworks: 200143
* GBIF: 2235047
* iNaturalist: 60397
* IRMNG: 109053
* ITIS: 83757
* NBN: NBNSYS0000161199
* NCBI: 63729
* Plazi: ID
* Soortenregister: 143998
* WoRMS: 724675

 |